<< · לקוטי מוהר"ן · כז · >>

תורה כז - רְצִיצָא דְּמָיֵת בְּבֵיעוּתֵהּ 2 [לְשׁוֹן רַבֵּנוּ זִכְרוֹנוֹ לִבְרָכָה] רְצִיצָא דְּמָיֵת בְּבֵיעוּתֵהּ, הֵיכָא נָפֵק רוּחָא ? אָמַר לְהוֹ, בְּהַיְנוּ דְּעָאל א. כִּי לִמְשׁךְ אֶת כָּל הָעוֹלָם לַעֲבוֹדָתוֹ לְעָבְדוֹ שְׁכֶם אֶחָד וְכֻלָּם יַשְׁלִיכוּ אֱלִילֵי כַּסְפָּם וּזְהָבָם וְיִתְפַּלְּלוּ אֶל הַשֵּׁם יִתְבָּרַךְ לְבַד זֶה הַדָּבָר נַעֲשֶׂה בְּכָל דּוֹר וָדוֹר לְפִי הַשָּׁלוֹם שֶׁבַּדּוֹר כִּי עַל יְדֵי הַשָּׁלוֹם שֶׁיֵּשׁ בֵּין בְּנֵי הָאָדָם וְהֵם חוֹקְרִים וּמַסְבִּירִים זֶה לָזֶה הָאֱמֶת עַל יְדֵי זֶה מַשְׁלִיךְ כָּל אִישׁ אֶת שֶׁקֶר אֱלִילֵי כַּסְפּוֹ וּמְקָרֵב אֶת עַצְמוֹ לְהָאֱמֶת ב. וְאִי אֶפְשָׁר לָבוֹא לִבְחִינַת שָׁלוֹם אֶלָּא עַל יְדֵי הֶאָרַת פָּנִים הַדְרַת פָּנִים וזה: "וַיָּבא יַעֲקב שָׁלֵם עִיר שְׁכֶם" אִתְעָרוּתָא שֶׁל בְּחִינַת: "לְעָבְדוֹ שְׁכֶם אֶחָד" הוּא עַל יְדֵי שָׁלוֹם וְשָׁלוֹם הוּא עַל יְדֵי בְּחִינַת יַעֲקב שֶׁהוּא הֶאָרַת פָּנִים בְּחִינַת שׁוּפְרֵהּ דְּיַעֲקב כְּעֵין שׁוּפְרֵהּ דְּאָדָם וְזֶה בְּחִינַת: 'מְבַקְשֵׁי פָנֶיךָ יַעֲקב' ג. וְהַדְרַת פָּנִים זֶה בְּחִינַת דְּרוּשֵׁי הַתּוֹרָה שֶׁהַתּוֹרָה נִדְרֶשֶׁת בִּשְׁלֹשׁ עֶשְׂרֵה מִדּוֹת הַנִּמְשָׁכִים מִתְּלֵיסַר תִּקּוּנֵי דִּקְנָא מִבְּחִינַת הַדְרַת פָּנִים כְּמוֹ שֶׁכָּתוּב: "וְהָדַרְתָּ פְּנֵי זָקֵן" ד. וּלְפִי הַהִזְדַּכְּכוּת חָכְמָתוֹ בִּשְׁלֹשׁ עֶשְׂרֵה מִדּוֹת אֵלּוּ הַנַּ"ל כֵּן הִזְדַּכְּכוּת קוֹל רִנָּתוֹ בבחינת: ' זקן זה קנה חכמה' 'הַקָּנֶה מוֹצִיא קוֹל' . וזה "הַרְאִינִי אֶת מַרְאַיִךְ" זֶה בְּחִינַת הַדְרַת פָּנִים, בְּחִינַת זָקֵן כַּנַּ"ל 'הַשְׁמִיעִנִי אֶת קוֹלֵךְ' כִּי הַקּוֹל לְפִי הַחָכְמָה שֶׁל דְּרוּשֵׁי הַתּוֹרָה לְפִי הַשֵּׂכֶל שֶׁל שְׁלֹשׁ עֶשְׂרֵה מִדּוֹת שֶׁהוּא דּוֹרֵשׁ בָּהֶם אֶת הַתּוֹרָה וזהו: "דִּרְשׁוּנִי וִחְיוּ" כִּי "הַחָכְמָה תְּחַיֶּה אֶת בְּעָלֶיהָ" ה. וּכְשֶׁנִּזְדַּכֵּךְ קוֹלוֹ אָז עַל יְדֵי הַשְׁמָעַת קוֹלוֹ לְבַד בְּלא דִּבּוּר הַקָּדוֹשׁ בָּרוּךְ הוּא מוֹשִׁיעוֹ בְּעֵת צָרָתוֹ בבחינת:"וַיַּרְא בַּצַּר לָהֶם בְּשָׁמְעוֹ אֶת רִנָּתָם" עַל יְדֵי שְׁמִיעַת קוֹלוֹ הַקָּדוֹשׁ בָּרוּךְ הוּא רוֹאֶה מִי שֶׁמֵּצֵר לוֹ אֵיזֶהוּ עַכּוּ"ם מֵצֵר לָנוּ וזהו: "בָּאֵר הֵיטֵב", בְּשִׁבְעִים לָשׁוֹן שֶׁפֵּרוּשִׁים וּדְרוּשֵׁי הַתּוֹרָה שֶׁמִּשָּׁם תּוֹצְאוֹת הַקּוֹל עַל יָדָם הֵיטִיב לָנוּ בְּכָל הַלְּשׁוֹנוֹת וּבְכָל הָעַכּוּ"ם בִּבְחִינַת בְּשָׁמְעוֹ אֶת רִנָּתָם, רָאשֵׁי תֵבוֹת בָּאֵ"ר וּבָאֵר הוּא לְשׁוֹן פֵּרוּשׁ וּדְרוּשׁ ו. וּלְהַדְרַת פָּנִים הַנַּ"ל אִי אֶפְשָׁר לָבוֹא, אֶלָּא עַל יְדֵי תִּקּוּן הַבְּרִית בבחינת: "הוֹד וְהָדָר לְפָנָיו" כְּשֶׁ"עז וְחֶדְוָה בִּמְקוֹמוֹ שֶׁהוּא בְּרִית, הַנִּקְרָא בּעַז וְהוּא חֶדְוָה דְּמַטְרוֹנִיתָא וְזֶה: 'עָזִּי', זֶה בְּחִינַת בְּרִית 'וְזִמְרָת', זֶה בְּחִינַת קוֹל 'וַיְהִי לִי לִישׁוּעָה', בִּבְחִינַת 'וַיַּרְא בַּצַּר לָהֶם' וְכוּ'. וְזֶה שֶׁאָמְרוּ חֲכָמֵינוּ, זִכְרוֹנָם לִבְרָכָה . כְּשֶׁעָלוּ יִשְׂרָאֵל מִן הַיָּם, נָתְנוּ עֵינֵיהֶם לוֹמַר שִׁירָה כִּי עַל הַיָּם נִתְגַּלָּה בְּחִינַת בְּרִית כְּמוֹ שֶׁאָמְרוּ חֲכָמֵינוּ, זִכְרוֹנָם לִבְרָכָה: 'הַיָּם רָאָה וַיָּנס' 'וַיֵּצֵא הַחוּצָה' נָתְנוּ עֵינֵיהֶם זֶה בְּחִינַת הַדְרַת פָּנִים בְּחִינַת 'זָקֵן זֶה קָנָה חָכְמָה' כְּמוֹ שֶׁפֵּרֵשׁ רַשִׁ"י: "וַתִּפָּקַחְנָה עֵינֵי שְׁנֵיהֶם" עַל שֵׁם הַחָכְמָה נֶאֱמַר לוֹמַר שִׁירָה זֶה בְּחִינַת קוֹל, שֶׁנִּתְגַּלָּה עַל יְדֵי הַחָכְמָה וזהו שאמרו: עוֹלְלִים וְיוֹנְקִים אָמְרוּ: "זֶה אֵלִי וְאַנְוֵהוּ" זֶה בְּחִינַת בְּרִית, בְּחִינַת: "וְזֶה לְךָ הָאוֹת" וְאַנְוֵהוּ זֶה בְּחִינַת הַדְרַת פָּנִים וְזֶהוּ פֵּרוּשׁ: "רעֶה זוֹנוֹת יְאַבֶּד הוֹן" 'הוֹן' זֶה בְּחִינַת קוֹל כְּמוֹ שֶׁאָמְרוּ חֲכָמֵינוּ, זִכְרוֹנָם לִבְרָכָה: 'כַּבֵּד אֶת ה' מֵהוֹנְךָ אַל תִּקְרֵי מֵהוֹנְךָ אֶלָּא מִגְּרוֹנְךָ' (וּלְשׁוֹן הַפְּסִיקְתָּא אֶלָּא מְחָנֶנְּךָ וְכוּ' אִם נָתַן לְךָ קוֹל עָרֵב וְכוּ') וּכְשֶׁפּוֹגֵם בַּבְּרִית, נִפְגָּם קוֹלוֹ וְיַעֲקב שֶׁשָּׁמַר בְּרִיתוֹ, כְּמוֹ: "רֵאשִׁית אוֹנִי" זָכָה לַקּוֹל, בִּבְחִינַת: "הַקּל קוֹל יַעֲקב" וּמִבְּחִינַת קוֹל זוֹכֶה לְשָׁלוֹם בִּבְחִינַת: "שִׁיר הַשִּׁירִים אֲשֶׁר לִשְׁלמה" לַמֶּלֶךְ שֶׁהַשָּׁלוֹם שֶׁלּוֹ וּבִשְׁבִיל זֶה, תֵּכֶף אַחַר קוֹל רִנָּה שֶׁל שִׁירַת הַיָּם זָכוּ לְשַׁבַּת שָׁלוֹם . כמו שכתוב: "וַיָּבאוּ מָרָתָה" וְשַׁבָּת, בְּמָרָה נִצְטַוָּה "וַתַּעַן לָהֶם מִרְיָם שִׁירוּ לַה'" רָאשֵׁי תֵבוֹת שָׁלוֹם שֶׁעַל יְדֵי שִׁירָה זָכוּ לְשָׁלוֹם ז. וְדַוְקָא בְּמָרָה קִבְּלוּ שַׁבַּת שָׁלוֹם כִּי כֵן דֶּרֶךְ הַשָּׁלוֹם לְהִתְלַבֵּשׁ בְּמָרָה, בִּבְחִינַת: "הִנֵּה לְשָׁלוֹם מַר לִי מָר" כְּמוֹ שֶׁכָּל הָרְפוּאוֹת הֵם בְּסַמִּים מָרִים כֵּן הַשָּׁלוֹם שֶׁהוּא רְפוּאָה לְכָל הַדְּבָרִים בִּבְחִינַת: "שָׁלוֹם לָרָחוֹק וְלַקָּרוֹב אָמַר ה' וּרְפָאתִיו" וְלִפְעָמִים הַחֻלְשָׁה גּוֹבֶרֶת כָּל כָּךְ עַד שֶׁאֵין יְכלֶת בְּיַד הַחוֹלֶה לִסְבּל מְרִירוּת הָרְפוּאוֹת וְאָז הָרוֹפְאִים מוֹשְׁכִין יְדֵיהֶם מִן הַחוֹלֶה וּמְיָאֲשִׁים אוֹתוֹ כָּךְ כְּשֶׁהָעֲווֹנוֹת שֶׁהֵם חֳלִי הַנֶּפֶשׁ גּוֹבְרִים מְאד אָז אֵין יָכוֹל לִסְבּל מְרִירוּת הָרְפוּאוֹת וְאָז: "אֵין שָׁלוֹם אָמַר לָרְשָׁעִים" וְזֶה שֶׁשִּׁבַּח חִזְקִיָּה אֶת הַקָּדוֹשׁ בָּרוּךְ הוּא שֶׁהִשְׁלִיךְ כָּל חַטּאתָיו אַחַר כְּתֵפוֹ כְּדֵי שֶׁלּא יִצְטָרֵךְ לְהַלְבִּישׁ אֶת הַשָּׁלוֹם בִּמְרִירוּת הַרְבֵּה וזה "הִנֵּה לְשָׁלוֹם מַר לִי מָר" הַיְנוּ זֶה יָדוּעַ, כִּי לְשָׁלוֹם צָרִיךְ מְרִירוּת וְאַתָּה חָשַׁקְתָּ נַפְשִׁי מֵרֶדֶת שָׁחַת [שָׁם כָּתוּב מִשַּׁחַת בְּלִי, וּפֵרֵשׁ רַשִׁ"י: מִבְּלִי רֶדֶת שַׁחַת] כִּי יָדַעְתָּ שֶׁאֵין בִּי כּחַ לִסְבּל מְרִירוּת לְפִי חַטָּאתִי וְהִשְׁלַכְתָּ אַחַר גֵּוְךָ כָּל חֲטָאָי כְּדֵי שֶׁיִּתְלַבֵּשׁ הַשָּׁלוֹם בִּמְרִירוּת כְּפִי יְכָלְתִּי וְזֶה: "וְאַבְרָהָם זָקֵן" עַל יְדֵי זָקֵן הַנַּ"ל עַל יְדֵי זֶה: "וַה' בֵּרַךְ אֶת אַבְרָהָם בַּכּל" זֶה שָׁלוֹם כְּמוֹ שֶׁכָּתוּב: 'עוֹשֶׂה שָׁלוֹם וּבוֹרֵא אֶת הַכּל' ח. וְשָׁלוֹם בְּגוּפוֹ [דָּרְשׁוּ עַל פָּסוּק "וַיָּבא יַעֲקב שָׁלֵם", שָׁלוֹם בְּגוּפוֹ שָׁלוֹם בְּמָמוֹנוֹ וְכוּ'] בְּאַרְבַּע מָרוֹת שֶׁלּא תִּתְגַּבֵּר אַחַת עַל חֲבֶרְתָּהּ שָׁלוֹם בְּמָמוֹנוֹ שֶׁלּא יִהְיֶה בָּא זֶה וְאָכַל אֶת זֶה כְּמוֹ שֶׁאָמְרָה בַּת נַקְדִּימוֹן בֶּן גֻּרְיוֹן שָׁלוֹם בְּתוֹרָתוֹ בְּלא קֻשְׁיוֹת וְזֶה פֵּרוּשׁ: רְצִיצָא בְּחִינַת קָנֶה רָצוּץ שֶׁהֵם הָעַכּוּ"ם שֶׁהֵם רְחוֹקִים מִבְּחִינַת 'זָקֵן זֶה קָנָה חָכְמָה', מֵהַדְרַת פָּנִים וְהֵם דְּבֵקִים בְּקָנֶה רָצוּץ כְּמוֹ שֶׁכָּתוּב: "גְּעַר חַיַּת קָנֶה" דְּמָיֵת בְּבֵיעוּתֵהּ הַיְנוּ לְהָמִית וּלְבַטֵּל בָּעוּתָם וּצְלוֹתָם מִלְּבַקֵּשׁ עוֹד מֵאֱלהִים אֲחֵרִים אֶלָּא לִקְרא כֻּלָּם בְּשֵׁם ה' הֵיכָא נָפֵק רוּחָא הַיְנוּ זאת הַבְּחִינָה אִי אֶפְשָׁר אֶלָּא עַל יְדֵי תִּקּוּן בְּרִית שֶׁהוּא בְּחִינַת: "וְלא קָמָה עוֹד רוּחַ בְּאִישׁ" וְאֵיךְ מַפִּיק וּמוֹצִיא נִיצוֹצֵי הַקְּדֻשָּׁה שֶׁנָּפְלוּ עַל יְדֵי פְּגַם הַבְּרִית ? וְאָמַר לָהֶם: בְּהַיְנוּ דְּעָאל בָּזֶה שֶׁנִּכְנָס בּוֹ רוּחַ הַיְנוּ בָּזֶה שֶׁנִּכְנָס בּוֹ רוּחַ שְׁטוּת הַיְנוּ הִרְהוּרֵי זְנוּת וְהוּא מְשַׁבֵּר תַּאֲוָותוֹ בָּזֶה הוּא מַפִּיק וּמוֹצִיא נִיצוֹצֵי הַקְּדֻשָּׁה שֶׁל פְּגַם הַבְּרִית כִּי זֶה הוּא בְּחִינַת תְּשׁוּבַת הַמִּשְׁקָל "זְקֵנִים מִשַּׁעַר שָׁבָתוּ בַּחוּרִים מִנְּגִינָתָם" [עַד כָּאן לְשׁוֹן רַבֵּנוּ, זִכְרוֹנוֹ לִבְרָכָה]. [שַׁיָּךְ לְעֵיל] " וַיַּרְא בַּצַּר לָהֶם בְּשָׁמְעוֹ אֶת רִנָּתָם" עַל יְדֵי שְׁמִיעַת קוֹלוֹ, הַקָּדוֹשׁ בָּרוּךְ הוּא רוֹאֶה מִי שֶׁמֵּצֵר לוֹ, אֵיזֶה עַכּוּ"ם מֵצֵר לָנוּ וְכוּ' וְאָמַר, שֶׁעַל כֵּן כְּשֶׁיֵּשׁ, חַס וְשָׁלוֹם, אֵיזֶה גְּזֵרָה וְצָרָה לְיִשְׂרָאֵל מֵאֵיזֶה עַכּוּ"ם אֲזַי טוֹב לְנַגֵּן הַנִּגּוּן שֶׁל אוֹתָהּ הָעַכּוּ"ם שֶׁמֵּצֵר לָהֶם, חַס וְשָׁלוֹם וְזֶהוּ: "בְּשָׁמְעוֹ אֶת רִנָּתָם" 'רִנָּתָם' דַּיְקָא הַיְנוּ רִנָּה וְנִגּוּן שֶׁלָּהֶם שֶׁל אוֹתָהּ הָעַכּוּ"ם שֶׁמְּצֵרָה לְיִשְׂרָאֵל, חַס וְשָׁלוֹם

ליקוטי תניינא ח:

וְאָז כְּשֶׁהַתְּפִלָּה בִּבְחִינַת דִּין אָז צְרִיכִין בַּעַל כּחַ גָּדוֹל, שֶׁיּוּכַל לְהִתְפַּלֵּל תְּפִלָּה בִּבְחִינַת דִּין כְּמוֹ פִּינְחָס בְּעֵת שֶׁקִּנֵּא עַל מַעֲשֵׂה זִמְרִי כְּמוֹ שֶׁכָּתוּב (תְּהִלִּים ק"ו) : "וַיַעֲמד פִּנְחָס וַיְפַלֵּל" וְדָרְשׁוּ רַבּוֹתֵינוּ, זִכְרוֹנָם לִבְרָכָה (סַנְהֶדְרִין) : שֶׁעָשָׂה פְּלִילוֹת עִם קוֹנוֹ הַיְנוּ תְּפִלָּה בִּבְחִינַת דִּין כִּי קִנֵּא עַל מַעֲשֵׂה זִמְרִי, שֶׁהוּא בְּחִינַת (אִיּוֹב ל"א) : "כִּי הוּא זִמָּה וְהוּא עָוֹן פְּלִילִים" הַיְנוּ שֶׁהוּא עָווֹן שֶׁצְּרִיכִין לָזֶה תְּפִלָּה בִּבְחִינַת דִּין שֶׁהוּא בְּחִינַת פְּלִילִים, בְּחִינַת: וַיַעֲמד פִּנְחָס וַיְפַלֵּל כִּי כְּשֶׁיֵּשׁ פְּגַם תַּאֲוַת נִאוּף, חַס וְשָׁלוֹם שֶׁאָז הַתְּפִלָּה בִּבְחִינַת דִּין וְהַסִּטְרָא אָחֳרָא בּוֹלַעֲת אוֹתָה, חַס וְשָׁלוֹם אָז צְרִיכִין בַּעַל כּחַ גָּדוֹל, שֶׁיִּתְפַּלֵּל תְּפִלָּה בִּבְחִינַת דִּין כְּמוֹ בְּעֵת שֶׁהָיָה מַעֲשֵׂה זִמְרִי שֶׁהֻצְרַך פִּינְחָס לְהִתְפַּלֵּל תְּפִלָּה בִּבְחִינַת דִּין כִּי כְּשֶׁזֶּה הַבַּעַל כּחַ מִתְפַּלֵּל תְּפִלָּה בִּבְחִינַת דִּין וַאֲזַי הַסִּטְרָא אָחֳרָא רוֹצֶה לִבְלעַ אוֹתָהּ כִּי הִיא בּוֹלַעַת תָּמִיד הַתְּפִלּוֹת שֶׁהֵם בִּבְחִינַת דִּין כַּנַּ"ל וַאֲזַי כְּשֶׁהִיא רוֹצָה לִבְלעַ זאת הַתְּפִלָּה שֶׁל הַבַּעַל כּחַ שֶׁהִיא בִּבְחִינַת דִּין אֲזַי זאת הַתְּפִלָּה הִיא עוֹמֶדֶת בְּבֵית הַבְּלִיעָה שֶׁלּוֹ בִּבְחִינַת (שָׁם מ"א) : "בְּצַוָּארוֹ יָלִין עז" הַיְנוּ הַתְּפִלָּה שֶׁל הַבַּעַל כּחַ הַנַּ"ל שֶׁהוּא בְּחִינַת מַטֵּה עז הִיא עוֹמֶדֶת לוֹ בְּצַוָּארוֹ, בְּבֵית הַבְּלִיעָה שֶׁלּוֹ וַאֲזַי הוּא מֻכְרָח לִתֵּן הֲקָאוֹת הַיְנוּ שֶׁהַסִּטְרָא אָחֳרָא מֻכְרָח לְהָקִיא וּלְהוֹצִיא כָּל הַקְּדֻשּׁוֹת שֶׁל הַדַּעַת וְהָרַחֲמָנוּת וְהַתְּפִלּוֹת שֶׁבָּלַע בִּבְחִינַת (שָׁם כ) : "חַיִל בָּלַע וַיְקִאֶנּוּ" וְלא דַּי שֶׁהוּא מֵקִיא וּמוֹצִיא כָּל הַקְּדֻשָּׁה שֶׁבָּלַע אַף גַּם הוּא מֻכְרָח לְהָקִיא וּלְהוֹצִיא עַצְמוּת הַחִיּוּת שֶׁלּוֹ מַמָּשׁ בִּבְחִינַת: "מִבִּטְנוֹ יוֹרִישֶׁנּוּ אֵל" הַיְנוּ שֶׁמּוֹצִיא וּמֵקִיא עַצְמוּת חִיּוּתוֹ מַמָּשׁ וְזֶהוּ בְּחִינַת גֵּרִים שֶׁמִּתְגַּיְּרִין שֶׁהֵם הָיוּ תְּחִלָּה מֵעַצְמוּת הַסִּטְרָא אָחֳרָא מַמָּשׁ וְעַכְשָׁו חוֹזְרִין אֶל הַקְּדֻשָּׁה כִּי הַסִּטְרָא אָחֳרָא מֻכְרָח לְהָקִיא וּלְהוֹצִיא עֶצֶם חִיּוּתוֹ מַמָּשׁ שֶׁזֶּהוּ בְּחִינַת גֵּרִים כַּנַּ"ל וְזֶהוּ בְּחִינַת (תְּהִלִּים ק"י) "מַטֵּה עֻזְּך יִשְׁלַח ה מִצִּיּוֹן רְדֵה בְּקֶרֶב איְבֶיך" בְּקֶרֶב דַּיְקָא בְּחִינַת: "מִבִּטְנוֹ יוֹרִישֶׁנּוּ אֵל" כִּי מַטֵּה עז, הַיְנוּ הַתְּפִלָּה שֶׁל הַבַּעַל כּחַ הַנַּ"ל הִיא יוֹרֶדֶת בְּקִרְבּוֹ מַמָּשׁ כִּי עַל יָדָהּ הוּא מוֹצִיא וּמֵקִיא עַצְמוּת חִיּוּתוֹ מַמָּשׁ, מִקִּרְבּוֹ וּמִבִּטְנוֹ בְּחִינַת: מִבִּטְנוֹ יוֹרִישֶׁנּוּ אֵל כַּנַּ"ל (שָׁם ע"ד) : "אַתָּה פוֹרַרְתָּ בְעָזְּך יָם, שִׁבַּרְתָּ רָאשֵׁי תַנִּינִים עַל הַמָּיִם" כִּי עַל יְדֵי מַטֵּה עז הַנַּ"ל, הוּא מְשַׁבֵּר רָאשֵׁי תַנִּינִים עַל הַמָּיִם הַיְנוּ הַסִּטְרָא אָחֳרָא וְהַנָּחָשׁ, שֶׁהָיְתָה יוֹנֶקֶת מִן הָרַחֲמָנוּת וְהַדַּעַת שֶׁהִיא בְּחִינַת: "כַּמַּיִם לַיָּם מְכַסִּים" בְּחִינַת: "וְהַנָּחָשׁ הָיָה עָרוּם", כַּנַּ"ל וְעַל יְדֵי מַטֵּה עז הַנַּ"ל, הַיְנוּ הַתְּפִלָּה שֶׁל הַבַּעַל כּחַ בְּחִינַת פִּינְחָס עַל יְדֵי זֶה הוּא מוֹצִיא קְדֻשַּׁת הַדַּעַת וְהַתְּפִלּוֹת שֶׁבָּלַע וּמְשַׁבֵּר רָאשֵׁי תַנִּינִים עַל הַמָּיִם כַּנַּ"ל כִּי הַתְּפִלָּה שֶׁל הַבַּעַל כּחַ, שֶׁהִיא בִּבְחִינַת דִּין בִּבְחִינַת: "וַיַּעֲמד פִּינְחָס וַיְפַלֵּל" הִיא עוֹמֶדֶת בְּבֵית הַבְּלִיעָה שֶׁל הַנָּחָשׁ וְעַל יְדֵי זֶה הוּא מֻכְרָח לְהָקִיא וּלְהוֹצִיא הַכּל כַּנַּ"ל וְזֶהוּ צֵרוּף וַיְפַלֵּל רָאשֵׁי תֵבוֹת: וְהַשְׁלֵך לִפְנֵי פַּרְעה יְהִי לְתַנִין (שְׁמוֹת ז) כִּי צְרִיכִין לְהַשְׁלִיך מַטֵּה עז, שֶׁהִיא בְּחִינַת הַתְּפִלָּה הַנַּ"ל לְהַתַּנִּין בִּבְחִינַת: "וְהַשְׁלֵך לִפְנֵי פַּרְעה יְהִי לְתַנִּין" שֶׁמַּשְׁלִיכִין בְּכַוָּנָה הַמַּטֵּה עז לִפְנֵי הַסִּטְרָא אָחֳרָא כְּדֵי שֶׁיִּהְיֶה לְהַתַּנִּין הַיְנוּ כְּדֵי שֶׁיִּבְלַע הַתַּנִּין אֶת הַתְּפִלָּה הַזּאת כִּי עַל יְדֵי זֶה מוֹצִיאִין מִמֶּנּוּ כָּל הַקְּדֻשּׁוֹת שֶׁבָּלַע כִּי הִיא עוֹמֶדֶת בְּבֵית הַבְּלִיעָה שֶׁלּוֹ כַּנַּ"ל וְזֶה בְּחִינַת: "וַיִּשְׁמַע יִתְרוֹ" מַה שְּׁמוּעָה שָׁמַע וּבָא, קְרִיעַת יַם סוּף וּמִלְחֶמֶת עֲמָלֵק (זְבָחִים קטז) כִּי עֲמָלֵק טִמֵּא אֶת יִשְׂרָאֵל בִּפְגַם תַּאֲוַת נִאוּף כְּמוֹ שֶׁכָּתוּב (דְּבָרִים כ"ה) : "אֲשֶׁר קָרְך בַּדֶּרֶך" בְּחִינַת מִקְרֵה לַיְלָה, חַס וְשָׁלוֹם שֶׁבָּא עַל יְדֵי בְּחִינַת עֲמָלֵק (בַּמִּדְבָּר כ"ד) "רֵאשִׁית גּוֹיִם עֲמָלֵק", שֶׁזֶּה בְּחִינַת: "וְהַנָּחָשׁ הָיָה עָרוּם" כַּנַּ"ל שֶׁעַל יְדֵי זֶה בָּא, חַס וְשָׁלוֹם, טֻמְאַת הַתַּאֲוָה הַזּאת כַּנַּ"ל וְזֶה בְּחִינַת מִלְחֶמֶת עֲמָלֵק וְהַתִּקּוּן לָזֶה הוּא בְּחִינַת קְרִיעַת יַם סוּף בְּחִינַת: "אַתָּה פוֹרַרְתָּ בְעָזְּך יָם, שִׁבַּרְתָּ רָאשֵׁי תַנִּינִים עַל הַמָּיִם" הַיְנוּ בְּחִינַת מַטֵּה עז הַנַּ"ל שֶׁעַל יְדֵי זֶה מוֹצִיאִין מִמֶּנּוּ מֵימֵי הַדַּעַת, שֶׁבָּלַע מִן הַקְּדֻשָּׁה כַּנַּ"ל וַיִּשְׁמַע יִתְרוֹ, הַיְנוּ בְּחִינַת גֵּרִים כִּי עַל יְדֵי מַטֵּה עז הַנַּ"ל שֶׁהוּא בְּחִינַת קְרִיעַת יַם סוּף בְּחִינַת אַתָּה פוֹרַרְתָּ בְעָזְּך יָם וְכוּ שֶׁהוּא מְתַקֵּן וּמַכְנִיעַ מִלְחֶמֶת עֲמָלֵק כַּנַּ"ל עַל יְדֵי זֶה נַעֲשִׂין גֵּרִים, בְּחִינַת וַיִּשְׁמַע יִתְרוֹ כִּי מוֹצִיאִין מִמֶּנּוּ גַּם עַצְמוּת חִיּוּתוֹ שֶׁהוּא בְּחִינַת גֵּרִים כַּנַּ"ל

<< · לקוטי מוהר"ן תנינא · טו · >>

טו - אלו המתפארין עצמן בשקר בגדולות ונפלאות

אֵלּוּ הַמִּתְפָּאֲרִין עַצְמָן בְּשֶׁקֶר בִּגְדוֹלוֹת וְנִפְלָאוֹת וּכְאִלּוּ אֵין שׁוּם דָּבָר נִמְנָע מֵהֶם, וְהַכּל בְּיָדָם וְיֵשׁ מֵהֶם שֶׁהֵם מַנְהִיגֵי הַדּוֹר הִנֵּה עִקָּר כּחָם וִינִיקָתָם הוּא רַק מֵהַצַּדִּיקִים הַגְּדוֹלִים כִּי יֵשׁ צַדִּיקִים אֲמִתִּיִּים גְּדוֹלִים בְּמַעֲלָה, וְיֵשׁ לָהֶם פֶּה קָדוֹשׁ וְדַרְכָּם לְדַבֵּר גְּדוֹלוֹת וְנִפְלָאוֹת וְהֵם בֶּאֱמֶת יְכוֹלִים לַעֲבד ה בְּכָל דָּבָר שֶׁבָּעוֹלָם. בַּאֲכִילָה וּשְׁתִיָּה וּשְׁאָר דְּבָרִים וְכַמּוּבָא בַּכַּוָּנוֹת שֶׁלִּפְעָמִים מַמְתִּיקִין דִּינִים עַל יְדֵי אֲכִילָה וּשְׁתִיָּה וְיֵשׁ צַדִּיקִים אֲמִתִּיִּים, שֶׁיְּכוֹלִין לַעֲשׂוֹת פִּדְיוֹן עַל יְדֵי אֲכִילָתָם וְכַיּוֹצֵא וּמֵחֲמַת הַהִתְפָּאֲרוּת שֶׁל אֵלּוּ הַצַּדִּיקִים הַגְּדוֹלִים שֶׁיּוֹצֵא מִפִּיהֶם הַקָּדוֹשׁ מִזֶּה בָּא, שֶׁנִּמְצָאִים צְבוּעִים שַׁקְרָנִים שֶׁמִּתְדַּמִּים עַצְמָן כְּקוֹף וּמִתְפָּאֲרִין עַצְמָן גַּם כֵּן מַמָּשׁ בְּאֵלּוּ הַלְּשׁוֹנוֹת שֶׁל הִתְפָּאֲרוּת שֶׁיּוֹצֵא מִפֶּה קָדוֹשׁ שֶׁל הַצַּדִּיק הָאֱמֶת וּכְעֵין שֶׁמָּצִינוּ בַּנְּבִיאִים, שֶׁיִּרְמְיָה הָיָה מִתְנַבֵּא בַּשּׁוּק הָעֶלְיוֹן. "הִנְנִי שׁבֵר אֶת קֶשֶׁת עֵילָם" וְכוּ (יִרְמִיָה מ"ט) וַחֲנַנְיָה בֶּן עַזּוּר, נְבִיא שֶׁקֶר, הָיָה מִתְנַבֵּא בְּלָשׁוֹן זֶה מַמָּשׁ לְהֵפֶך, (סַנְהֶדְרִין פט) כְּמוֹ כֵן מִתְנַהֵג עַכְשָׁו כַּנַּ"ל אֲבָל עִקָּר יְנִיקָתָם רַק מִצַּדִּיקִים כָּאֵלּוּ שֶׁהוֹלְכִים בִּגְדוֹלוֹת וְנִפְלָאוֹת כַּנַּ"ל כִּי מִצַּדִּיקִים פְּשׁוּטִים עוֹבְדֵי ה בִּפְשִׁיטוּת, בְּתוֹרָה וּתְפִלָּה וּמַעֲשִׂים טוֹבִים, אֵין לָהֶם שׁוּם כּחַ מֵאַחַר שֶׁהַצַּדִּיקִים בְּעַצְמָן אֵינָם מְדַבְּרִים גְּדוֹלוֹת וּמִתְנַהֲגִים בִּפְשִׁיטוּת בַּעֲבוֹדָה תַמָּה עַל כֵּן אֵין לְהַשֶּׁקֶר וְהַגַּדְלוּת שֶׁלָּהֶם אֲחִיזָה בָּהֶם כָּל כָּך שֶׁיִּמָּצְאוּ שַׁקְרָנִים צְבוּעִים בְּדֶרֶך זֶה כְּמוֹ שֶׁנִּמְצָא שֶׁיֵּשׁ אֲנָשִׁים שֶׁיּוֹשְׁבִים מְעֻטָּפִים בְּטַלִּית וּתְפִלִּין כָּל הַיּוֹם, וְהֵם צְבוּעִים עִם כָּל זֶה אֵין לָהֶם כּחַ לְהַטְעוֹת הָעוֹלָם כָּל כָּך כְּמוֹ אֵלּוּ הַמִּתְפָּאֲרִין בִּגְדוֹלוֹת כַּנַּ"ל כִּי דַּע, שֶׁהַצַּדִּיק הָאֱמֶת הַנַּ"ל מְקַבֵּל דִּבּוּר פִּיו הַקָּדוֹשׁ מִבַּעֲלֵי צְדָקָה וְזֶה בְּחִינַת (תְּהִלִּים קי"ט) "נִדְבוֹת פִּי רְצֵה נָא ה" שֶׁהַצַּדִּיק מְקַבֵּל דִּבּוּר פִּיו מִנְּדִיבֵי לֵב, דְּהַיְנוּ בַּעֲלֵי צְדָקָה (שָׁם קי"ד) : "הַהפְכִי הַצּוּר אֲגַם מָיִם", הַצּוּר זֶה בְּחִינַת (תְּהִלִּים ע"ג) : "צוּר לְבָבִי" כִּי יֵשׁ "לֵב אֶבֶן" (יְחֶזְקֵאל ל"ו), דְּהַיְנוּ "אַבִּירֵי לֵב הָרְחוֹקִים מִצְּדָקָה" (יְשַׁעְיָה מ"ו) וְזֶהוּ: "הַהפְכִי הַצּוּר אֲגַם מָיִם" דְּהַיְנוּ שֶׁנִּתְהַפֵּך לְלֵב רַך, בְּחִינַת (אֵיכָה ב) : "שִׁפְכִי כַמַּיִם לִבֵּך נכַח פְּנֵי ה" הַיְנוּ לֵב רַך לְהִתְנַדֵּב לִצְדָקָה וּבִשְׁבִיל זֶה נִקְרָא צְדָקָה מַיִם, כְּמוֹ שֶׁכָּתוּב (עָמוֹס ה) : "וּצְדָקָה כְּנַחַל אֵיתָן" וְזֶה בְּחִינַת (קהֶלֶת י"א) : "שַׁלַּח לַחְמְך עַל פְּנֵי הַמָּיִם", הַנֶּאֱמָר בִּצְדָקָה וְעַל יְדֵי הַצְּדָקָה נַעֲשֶׂה פֶּה קָדוֹשׁ שֶׁל הַצַּדִּיק כַּנַּ"ל וְזֶה בְּחִינַת (ראשׁ הַשָּׁנָה ו:) "בְּפִיך" זוֹ צְדָקָה שֶׁעַל יְדֵי צְדָקָה נַעֲשֶׂה הַפֶּה שֶׁל הַצַּדִּיק כַּנַּ"ל (דְּבָרִים ל"ג) "בְּכוֹר שׁוֹרוֹ הָדָר לוֹ", וּבְכוֹר נוֹטֵל פִּי שְׁנַיִם הַיְנוּ שֶׁדִּבּוּר פִּיו הַקָּדוֹשׁ יֵשׁ לוֹ שְׁנֵי מַשְׁמָעוֹת וּמִזֶּה בָּא שֶׁיֵּשׁ כּחַ וִינִיקָה לְהַצְּבוּעִים הַנַּ"ל לִינק מֵהֶם לַהֲפך דִּבְרֵיהֶם אֶל הַשֶּׁקֶר שֶׁלָּהֶם מֵאַחַר שֶׁהַדִּבּוּר הַקָּדוֹשׁ בְּעַצְמוֹ יֵשׁ לוֹ שְׁנֵי מַשְׁמָעוֹת בִּבְחִינַת פִּי שְׁנַיִם כַּנַּ"ל. אֲבָל בֶּאֱמֶת הוּא טוֹבָה לְהַצַּדִּיק הָאֱמֶת מַה שֶּׁנִּמְצָאִים אֵלּוּ הַשַּׁקְרָנִים הַמִּתְדַּמִּים אֲלֵיהֶם כִּי יֵשׁ רְשָׁעִים שֶׁנּוֹתְנִין צְדָקָה לְצַדִּיקִים וְעַל יְדֵי הַצְּדָקָה נַעֲשֶׂה בְּחִינַת יַבּק הַיְנוּ יִחוּד בְּרָכָה קְדֻשָּׁה וְכָל שָׁלשׁ בְּחִינוֹת אֵלּוּ נֶאֶמְרוּ בְּמַיִם שֶׁהוּא בְּחִינַת צְדָקָה כַּנַּ"ל (בְּרֵאשִׁית א) "יִקָּווּ הַמָּיִם מִתַּחַת הַשָּׁמַיִם אֶל מָקוֹם אֶחָד" בְּרָכָה כְּמוֹ שֶׁכָּתוּב (שָׁם) : "יִשְׁרְצוּ הַמַּיִם שֶׁרֶץ נֶפֶשׁ חַיָּה" וְכוּ קְדֻשָּׁה כְּמוֹ שֶׁכָּתוּב (בַּמִּדְבָּר ה) : "מַיִם קְדשִׁים" וּמֵחֲמַת זֶה נִמְצָאִים בַּעֲלֵי צְדָקָה שֶׁהֵם נוֹאֲפִים כִּי הֵם יוֹנְקִים מִבְּחִינַת הַיַּבּק הַנַּ"ל וּבְחִינַת הַיַּבּק בִּקְדֻשָּׁה הוּא בְּחִינַת זִוּוּגִין דִּקְדֻשָּׁה וְאֶצְלָם נִתְקַלְקֵל זאת הַיְנִיקָה וְנַעֲשֶׂה אֶצְלָם נִאוּף, רַחֲמָנָא לִצְלָן וְעַל כֵּן הַצְּדָקָה שֶׁלָּהֶם הִיא רָעָה אֵצֶל הַצַּדִּיק כִּי הַצַּדִּיק מְקַבֵּל דִּבּוּר פִּיו הַקָּדוֹשׁ מִן הַצְּדָקָה וּכְשֶׁנִּתְקַלְקֵל אֶצְלָם כַּנַּ"ל גּוֹרֵם פְּגָם לְדִבּוּר פִּיו שֶׁל הַצַּדִּיק, שֶׁמְּקַבֵּל מִשָּׁם כַּנַּ"ל וְעַל כֵּן הוּא טוֹבָה מַה שֶׁנִּמְצָאִים הַשַּׁקְרָנִים הַנַּ"ל שֶׁאֲזַי אֵלּוּ הָרְשָׁעִים הַנּוֹתְנִים צְדָקָה פּוֹנִין אֲלֵיהֶם וְנוֹתְנִין לָהֶם וּכְמַאֲמַר יִרְמְיָה הַנָּבִיא הַכְשִׁילֵם בָּעֲנִיִּים שֶׁאֵינָם מְהֻגָּנִים כְּמוֹ שֶׁדָּרְשׁוּ רַבּוֹתֵינוּ, זִכְרוֹנָם לִבְרָכָה (בָּבָא קַמָּא טז:) וַאֲזַי נִצּוֹל הַצַּדִּיק הָאֱמֶת מִפְּגַם הַצְּדָקָה שֶׁלָּהֶם כַּנַּ"ל אֲבָל עִקָּר כּחַ יְנִיקַת הַשַּׁקְרָנִים הַנַּ"ל הוּא רַק מֵאֵלּוּ הַצַּדִּיקִים הַגְּדוֹלִים, הַהוֹלְכִים בִּגְדוֹלוֹת כַּנַּ"ל אֲבָל מֵאֵלּוּ הָעוֹסְקִים בַּתּוֹרָה תָּמִיד וּמִתְנַהֲגִים בִּפְשִׁיטוּת אֵין לָהֶם יְנִיקָה וְכחַ כַּנַּ"ל. לְשׁוֹן הַגְּמָרָא: מַאי טַעֲמָא גַּמְלָא זוּטְרֵי גְּנוּבְתֵהּ, מִשּׁוּם דְּאָכֵל כִּיסֵי מַאי טַעֲמָא תּוֹרָא אֲרִיכָא גְּנוּבְתֵהּ, מִשּׁוּם דְּדָיֵר בַּאֲגַמֵּי, וּבָעֵי לְכִרְכּוּשֵׁי בָּקֵי רַשִׁ"י: דְּאָכְלָה כִּיסֵי קוֹצִים, לְפִיכָך זְנָבוֹ קָצָר, כְּדֵי שֶׁלּא יִדְבְּקוּ בּוֹ הַקּוֹצִים וּבָעֵי לְכִרְכּוּשֵׁי בָּקֵי לְהַבְרִיחַ הַיַּתּוּשִׁים וְזֶהוּ שֶּׁשָּׁאַל רַבִּי זֵירָא אֶת רַב יְהוּדָה. מַאי טַעֲמָא גַּמְלָא זוּטְרֵי גְּנוּבְתֵהּ וְתוֹרֵי אֲרִיכָא גְּנוּבְתֵהּ (שַׁבָּת עז:) גַּמְלָא זֶה בְּחִינוֹת הַצַּדִּיק הַפָּשׁוּט בִּבְחִינַת (תְּהִלִּים קל"א) : "וְלא הִלַּכְתִּי בִּגְדלוֹת וְנִפְלָאוֹת כְּגָמֻל עֲלֵי אִמּוֹ" כִּי הוּא מִתְנַהֵג בִּפְשִׁיטוּת, וְאֵינוֹ מְדַבֵּר גְּדוֹלוֹת וְכָל עֲבוֹדָתוֹ הוּא בִּבְחִינַת שְׁתִיקָה כִּי אֵין יוֹצֵא מִפִּיו גְּדוֹלוֹת וְנִפְלָאוֹת וְהוּא רַק כְּגָמוּל עֲלֵי אִמּוֹ וְזֶהוּ בְּחִינַת גַּמְלָא וְזוּטְרֵי גְּנוּבְתֵהּ זֶה בְּחִינַת נָבִיא וּמוֹרֵה שֶׁקֶר הוּא הַזָּנָב, כְּמוֹ שֶׁכָּתוּב (בִּישַׁעְיָה ט) הַיְנוּ אֵלּוּ הַצְּבוּעִים הַמְשַׁקְּרִים בְּחִינַת נְבִיאֵי הַשֶּׁקֶר, שֶׁאֲחִיזָתָם הוּא רַק בַּצַּדִּיקִים הַגְּדוֹלִים כַּנַּ"ל אֲבָל בְּהַצַּדִּיקִים הַפְּשׁוּטִים שֶׁהֵם בְּחִינַת גַּמְלָא, אֵין לָהֶם אֲחִיזָה כָּל כָּך וְזֶהוּ זוּטְרֵי גְּנוּבְתֵהּ כַּנַּ"ל וְזֶהוּ: תּוֹרֵי אֲרִיכָא גְּנוּבְתֵהּ זֶהוּ בְּחִינַת הַצַּדִּיקִים הַגְּדוֹלִים, בְּחִינַת: "בְּכוֹר שׁוֹרוֹ הָדָר לוֹ" כַּנַּ"ל וַאֲרִיכָא גְּנוּבְתֵהּ הַיְנוּ שֶׁעִקָּר יְנִיקַת הַנָּבִיא וּמוֹרֶה הַשֶּׁקֶר, שֶׁהוּא הַזָּנָב הוּא רַק אֶצְלָם כַּנַּ"ל וְזֶהוּ שֶׁהֵשִׁיב: מִשּׁוּם דְּאָכְלִי קוֹצֵי הַיְנוּ שֶׁאֵלּוּ הַצַּדִּיקִים הַפְּשׁוּטִים, שֶׁהֵם בְּחִינַת גַּמְלָא אָכְלִי קוֹצֵי שֶׁאוֹכְלִים וּמְכַלִּים אֶת הַקּוֹצִים וְהַחוֹחִים, הַסּוֹבְבִים אֶת הַשּׁוֹשַׁנָּה הָעֶלְיוֹנָה וְשׁוֹשַׁנָּה זֶה בְּחִינַת הַדִּבּוּר הַקָּדוֹשׁ, בְּחִינַת (שִׁיר הַשִּׁירִים ה) : "שִׂפְתוֹתָיו שׁוֹשַׁנִּים" וְכוּ כִּי הֵם עוֹסְקִים בְּתוֹרָה וַעֲבוֹדָה יוֹם וָלַיְלָה וּמְכַלִּים כָּל הַחוֹחִים שֶׁלּא יִהְיֶה לָהֶם יְנִיקָה מֵהַדִּבּוּר הַקָּדוֹשׁ כִּי מֵעֲבוֹדָה פְּשׁוּטָה בִּתְמִימוּת אֵין לָהֶם יְנִיקָה כַּנַּ"ל כִּי אֵינָם יְכוֹלִים לְהִתְדַּמּוֹת אֲלֵיהֶם וְלִנְהג שֶׁקֶר שֶׁלָּהֶם עַל יָדָם מֵאַחַר שֶׁהַנְהָגָתָם רַק בִּתְמִימוּת וּבִפְשִׁיטוּת כַּנַּ"ל וְתוֹרֵי אֲרִיכָא גְּנוּבְתֵהּ מִשּׁוּם דְּדָּיְרִי בַּאֲגַמֵּי וּבָעֵי לְכִרְכּוּשֵׁי בָּקֵי דְּדָּיְרִי בַּאֲגַמֵּי הַיְנוּ שֶׁמְּקַבְּלִים דִּבּוּר פִּיהֶם הַקָּדוֹשׁ מִבַּעֲלֵי צְדָקָה מִבְּחִינַת: "הַהפְכִי הַצּוּר אֲגַם מָיִם" כַּנַּ"ל וְזֶהוּ דְּדָּיְרִי בַּאֲגַמֵּי וּבָעֵי לְכִרְכּוּשֵׁי בָּקֵי בְּחִינַת יַבּ"ק הַנַּ"ל שֶׁצְרִיכִין לְגָרֵשׁ הַיַּבּק שֶׁל הַצְּדָקָה שֶׁנּוֹתְנִין רְשָׁעִים כִּי אֶצְלָם נִפְגָם הַיַּבּק כַּנַּ"ל וְגוֹרֵם רָעָה לְהַצַּדִּיק שֶׁמְּקַבֵּל דִּבּוּר פִּיו מֵהֶם כַּנַּ"ל וְעַל כֵּן הוּא טוֹבָה גְדוֹלָה מַה שֶּׁיּוֹנֵק מֵהֶם הַנָּבִיא וְכוּ שֶׁהוּא הַזָּנָב שֶׁעַל יְדֵי זֶה מְגָרְשִׁין הָרְשָׁעִים מֵעַצְמָן כִּי מַכְשִׁילִין אוֹתָן בְּשַׁקְרָנִים הַנַּ"ל שֶׁפּוֹנִין אֲלֵיהֶם וְנוֹתְנִין לָהֶם הַצְּדָקָה, וְנִצּוֹלִין הַצַּדִּיקִים, כַּנַּ"ל